[pic] | KOMISIJA EVROPSKIH SKUPNOSTI |

Bruselj, 10.11.2006

COM(2006) 682 konč.

2004/0150 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament, glede

predloga sklepa o uvedbi programa Kultura 2007 (2007–2013) (COM(2004) 469 konč.)

O SPREMEMBAH PREDLOGA KOMISIJE v skladu s členom 250(2) Pogodbe ES

2004/0150 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament, glede

predloga sklepa o uvedbi programa Kultura 2007 (2007–2013) (COM(2004) 469 konč.)

1. UVOD

V SKLADU S TOčKO (C) TRETJEGA PODODSTAVKA čLENA 251(2) POGODBE ES KOMISIJA PREDLOžI MNENJE O SPREMEMBAH, KI JIH JE PREDLAGAL EVROPSKI PARLAMENT OB DRUGI OBRAVNAVI. KOMISIJA OBLIKUJE SPODAJ PODANO MNENJE O SPREMEMBAH, KI JIH JE SPREJEL EVROPSKI PARLAMENT.

2. Ozadje

Datum posredovanja predloga Evropskemu parlamentu in Svetu (dokument COM(2004) 469 konč. – 2004/0150(COD)): | 15. julij 2004 |

Datum mnenja Odbora regij: | 23. februar 2005 |

Datum mnenja Evropskega parlamenta, prva obravnava: | 25. oktober 2005 |

Datum političnega dogovora v Svetu: | 18. maj 2006 |

Datum sprejetja skupnega stališča: | 18. julij 2006 |

Datum mnenja, druga obravnava: | 25. oktober 2006 |

3. Cilj predloga Komisije

Namen predloga Komisije je uvedba programa, ki lahko na podlagi kulturnega sodelovanja med umetniki, kulturnimi izvajalci in kulturnimi ustanovami prispeva h krepitvi skupnih evropskih kulturnih vrednot. S pomočjo medsebojnega sodelovanja državljanov bo ta program spodbujal večstransko sodelovanje znotraj Evrope ter prispeval k razvoju evropske identitete, ki se bo začela oblikovati na ravni državljanov samih.

Predlagani program v primerjavi s predhodnimi programi še bolj krepi kulturno sodelovanje, saj usmerja ukrepanje Skupnosti v tri glavne cilje, za katere velja, da imajo visoko evropsko dodano vrednost: v meddržavno mobilnost ljudi, ki delajo v kulturnem sektorju, meddržavno kroženje umetnin in umetniških izdelkov ter medkulturni dialog.

Razdeljen je na tri dele: i) neposredno podporo projektom kulturnega sodelovanja, ii) podporo evropskim organizacijam za kulturno sodelovanje in iii) podporo analizam in zbiranju ter objavljanju informacij na področju kulturnega sodelovanja.

4. MNENJE KOMISIJE O SPREMEMBAH, KI JIH JE SPREJEL EVROPSKI PARLAMENT

Komisija sprejme tri spremembe, ki jih je sprejel Evropski parlament. Te spremembe so rezultat kompromisnega svežnja med Evropskim parlamentom in Svetom za drugo obravnavo. Spremembe so v skladu s cilji prvotnega predloga Komisije.

Prva sprememba poudarja potrebo, ki je že bila izražena v prvotnem predlogu, in sicer da se ne obravnava več vsak projekt posebej in da se podprejo dejavnosti kulturnih organizacij, dejavnih na evropski ravni.

Druga sprememba omejuje uporabo komitologije na en sam poddel programa (del 1.1, večletni projekti) in je v primerjavi z besedilom skupnega stališča zelo blizu prvotnemu stališču Komisije. Postopek komitologije se ne bo uporabljal za kratkoročne projekte (del 1.2, dejavnosti sodelovanja) in kulturne organizacije (del 2), da se brez dejanske dodatne vrednosti ne bi podaljšal notranji postopek odločanja v zvezi z uvedbo programa.

Tretja sprememba zadeva zmanjšanje števila dni med objavo sprejete odločitve in njenim začetkom veljavnosti z dvajset dni na en dan, kar bo pospešilo uvedbo programa.

5. Sklepna ugotovitev

Komisija v skladu s členom 250(2) Pogodbe ES spremeni svoj predlog, kakor je navedeno zgoraj.

6. Izjava Komisije

Komisija je ob sprejemu skupnega stališča podala enostransko izjavo (glej prilogo).

PRILOGA

Izjava Komisije o dodeljenih proračunskih sredstvih

Komisija želi opozoriti zakonodajni organ, da morajo biti dodeljena finančna sredstva, navedena v temeljnem aktu o uvedbi programa Kultura (2007–2013), najkasneje do objave v Uradnem listu izražena v tekočih cenah. To je v skladu z običajno proračunsko prakso in omogoča, da se nedvoumno zagotovi upoštevanje odločitve zakonodajnega organa. Za zadevni program je znesek v tekočih cenah 400 milijonov EUR.